Urielis
Urielis (hebr. ‏אוּרִיאֵל‏‎ Uriʾel, gr. Ουριήλ, kopt. ⲟⲩⲣⲓⲏⲗ „Dievo šviesa arba ugnis“) žydų mitologijoje – arkangelas. Kaip arkangelas pasirodo tik apokrifuose, nors pats vardažodis Senajame Testamente paminėtas (1 Krn 15,5 ir 1 Krn 6,24). Populiarus Vakarų okultizme. Figūruoja vad. Mažesniajame Atšaukiančiajame pentagramos rituale (angl. Lesser Banishing Ritual of the Pentagram, LBRP), dažnai naudojamame Alisterio Kraulio sekėjų.